Þótt hér sé sunnudagsmorgun er ekkert sem gefur til kynna að dagurinn sé helgur ; helgidagur . Ég heyri ekki í kirkjuklukkum , ég finn ekki fyrir engli fljúga hjá en ég verð var við vörubíl , með pallinn fullan af sandi , keyra upp götuna . Sjálfur hef ég ekki puntað mig sérstaklega fyrir daginn og nú sit ég á stuttermabol með áletruninni TRUE RELIGION sem ég hef ekki hugmynd um hvaðan kemur . Bókmenntamoli : Nú fer smám saman að koma gangur í bóksöluna á Íslandi enda nálgast jólin . Óskabarn þjóðarinnar , Andri Snær Magnason , situr sem fastast á toppi sölulistans með bók sína Um tímann og vatnið og þær fréttir berast frá höfuðstöðvum Forlagsins ( útgefanda Andra Snæs ) að endurprentun hafi verið pöntuð hjá prentaranum í Þýskalandi þótt fyrsta upplag hafi verið upp á heil 8.000 eintök . Væntanlega verða ekki margar þýddar bækur á meðal mest seldu bóka ársins í ár frekar en fyrri ár . Þó er ástandið á íslenskum bókamarkaði ekki eins þjóðernissinnað og á hinum norska . Sagt hefur verið um bókaútgáfu í Noregi að ómögulegt sé að gefa út bækur um annað en það sem er norskt . „ Ef maður ætlar að gefa út bók um fíla í Noregi þarf fíllin að vera norskur “ ( norskur málsháttur ) . Á meðal 15 mest seldu bóka í Noregi þessa vikuna er engin útlend bók . No !